ભારત વર્ષના આસ્થા કેન્દ સોમનાથ મંદિર નજીક આવેલ ચોપાટી ખાતે ત્રીદિવસીય સોમનાથ ઉત્સવનો પ્રારંભ ગીર-સોમનાથ જીલ્લાના પ્રભારી અને નાગરીક પુરવઠા મંત્રી જયેશભાઇ રાદડીયાના હસ્તે કરવામાં આવેલ હતો. આ કાર્યક્રમ તા.13 સુઘી ચાલનાર છે અને આ મહોત્સવમાં 500 જેટલા કલાકારો દરરોજ સાંજે સાત કલાકથી શિવભકિત સાથે શિવવંદનામાં લોકનૃત્યો, સંતવાણી, તલવાર રાસ સહીતના સાંસ્કૃતિક કાર્યક્રમો રજૂ કરી લોકોને મંત્રમુગ્ઘ કરનાર છે. રમત ગમત યુવા સાંસ્કૃતિક પ્રવૃતિઓ વિભાગ અને જીલ્લા વહીવટી તંત્ર અને સોમનાથ ટ્રસ્ટ ના સંયુકત ઉપક્રમે આયોજીત મહોત્સવનો પ્રારંભ મંત્રી જયેશભાઇ રાદડીયાએ કરેલ અને આ તકે જણાવેલ કે, ગુજરાત તેની આગવી સંસ્કૃતિ અને સભ્યતાની ગરીમાપૂર્ણ જાળવણી કરી ભવ્યવિરાસતો વારસો સાચવવા પ્રતિબઘ્ઘ છે. આથી દર વર્ષે લોક સંસ્કૃતિક અને લોકકલાના માઘ્યમથી આપણી કલાઓને જીવંત સાંસ્કૃતિકઉત્સવોની આયોજન કરવામાં આવે છે.